Svetlana Ceca Ražnatović

Svetlana Ražnatović ( Veličković; Žitorađa, 14. jun 1973), poznata kao Ceca, srbijanska je pop-folk pevačica. Uživa ogromnu popularnost na području bivše Jugoslavije, ali i kritike zbog toga što je bila udata za kontroverznog vođu srpskih paravojnih formacija Željka Ražnatovića Arkana.

Biografija 
Prvi javni nastup imala je u devetoj godini, a kada je u 13-oj zapevala u jednom hotelu na crnogorskom primorju, dok je letovala sa roditeljima, zapazio ju je Mirko Kodić (pevač i harmonikaš). On joj je pomogao da snimi svoju prvu ploču, koja je izašla 1988. godine.

Prvi njen hit bio je Cvetak zanovetak sa kojim je na folk festivalu Ilidža osvojila jednu od nagrada publike i stručnog žirija. Album Cvetak zanovetak ugledao je svetlost dana juna 1988. godine. Sledeći album, Ludo srce, izdaje 1989. godine. Sa albumom i pesmom To Miki 1990. postaje prava folk pevačica, a ploče joj se prodaju u 350.000 primeraka.

Decembra 1990. godine u izdanju PGP RTB-a izlazi prvo izdanje Cece na CD-u, kompilacija Pustite me da ga vidim sa hitovima sa prva tri albuma.

Punoletstvo proslavlja na najbolji mogući način: juna meseca izdaje četvrti album Babaroga u izdanju PGP RTB-a.
1993. godine započinje saradnju sa Aleksandrom Radulovićem Futom i Marinom Tucaković i snima album Šta je to u tvojim venama. Zatim sledi Kukavica, pesma koja postaje hit godine, a Veličkovićeva održava svoj prvi koncert pred 12.000 ljudi na stadionu Tašmajdan. Album Šta je to u tvojim venama doživljava reizdanje pod nazivom Kukavica u izdanju Lucky Sound-a. Juna 1994. godine izdaje album Ja još spavam u tvojoj majici, sa velikim hitovima među kojima je i duet sa Mirom Škorić. U toku 1994. godine snima duet Ko na grani jabuka sa Željkom Šašićem. Održava koncert u beogradskoj Hali Pionir.

19. februara 1995. godine udala se za Željka Ražnatovića. Oko njenog rođendana, posle glasina da se povukla sa scene, izdaje hit album Fatalna ljubav sa pesmama Beograd, Monotonija, Idi dok si mlad... Započinje saradnju sa Aleksandrom Milićem Milijem.

Novembra meseca održava drugi koncert u Hali Pionir. Izdaje VHS kasete ’Fatalna ljubav Live’ i ’Venčanje Ceca i Željko’.

Juna 1996. godine u izdanju Komune izdaje novi album, Emotivna luda, a ceo projekat rade Aleksandar Milić i Marina Tucaković.
10. decembra Ceca je rodila sina Veljka.

1997. izdaje album Maskarada, kojim se vraća PGP RTS-u. U maju 1998. rađa ćerku  i postaje predsednik Fudbalskog kluba Obilić, čiji vlasnik je bio njen suprug.
Decembra 1999. godine izdaje novi album, Ceca 2000, pod sloganom ’Nova žena za novi milenijum’. Obeležava 10 godina na muzičkoj sceni i jubilarni 10. album uz proslavu 27. decembra 1999. godine u beogradskom hotelu Interkontinental pred oko 600 zvanica.

15. januara 2000. izvršen je fatalni atentat na njenog supruga. Ceca se tada povlači iz javnog života.
U oktobru 2001. godine vraća se na scenu novim albumom Decenija u izdanju Grand produkcije i City Records-a. 15. juna 2002. godine pravi veliki solistički koncert u Beogradu na Marakani pred 100.000 slušalaca.
Godine 2003, nakon ubistva premijera Republike Srbije Zorana Đinđića uhapšena je zajedno sa grupom drugih kriminalaca u Beogradu. Posle skoro četiri meseca provedenih u CZ-u u Beogradu, puštena je na slobodu. Godine 2004, sledi album Gore od ljubavi u izdanju izdavačkih kućs Ceca Music i Miligram Music.

17. juna 2006. godine na Ušću u Beogradu drži svoj do tada najveći koncert pred više od 150.000 gledalaca; izdaje i album Idealno loša.

Decembra 2006. godine izdaje DVD izdanje ’Ušće Beograd 2006’.

2007. godine snimila je duet sa Oliverom Mandićem Vreme za ljubav ističe.

2009. godine otvara u Beogradu svoj muzički studio.

Posle duže diskografske pauze, 30. maja 2011. godine počela je online prodaja nove pesme Šteta za mene, a 17. juna 2011. godine izdat je novi album Ljubav živi sa devet novih pesama među kojima su hitovi poput Igračka samoće, Sve što imam i nemam, Rasulo. Za ovaj album karakteristično je to što nije postojala medijska kampanja i što se na omotu albuma ne nalazi Cecina slika; takva odluka je donesena pošto je ona bila u kućnom pritvoru. U periodu od kraja juna 2011. do 22. februara 2012. godine izdržavala je kaznu kućnog zatvora po nagodbi sa Višim javnim tužilaštvom Republike Srbije o priznanju krivice u vezi Obilića. Februara 2012. godine dobija na poklon od fanova pesmu Svi za jednu.

Na leto 2012. izdaje kompilaciju C-club.

Juna 2013. izdaje album Poziv i održava veliki koncert u Beogradu na Ušću 28. juna, ’Poziv koji se ne odbija - Ušće 2’, pred 150.000 slušalaca. Izdaje dva spota, za pesme Da raskinem sa njom i Turbulentno. Posle Beogradskog koncerta nastavila je turneju Poziv širom Evrope kao i po gradovima u Srbiji: Vrnjačka Banja, Kragujevac, Niš, Novi Sad, Subotica, Šabac, Vršac. 

Novu 2014. godinu dočekala je sa publikom ispred Skupštine Srbije u Beogradu pred 40.000 ljudi. Sledi nastavak turneje Poziv.

Do danas je snimila 17 albuma.

Koncerti

Koncert na Marakani 2002 
16. juna 2002, Ceca održava svoj najposećeniji koncert, a u isto vreme i najveći u dotadašnjoj karijeri, u Beogradu na stadionu Crvene zvezde Marakana. Na koncertu je prisustvovalo nešto više od 100.000 posetilaca. To je do tada bio jedan od najposećenijih koncerata na Balkanu koji je održao neki izvođač.

Koncert na Ušću 2006 
17. juna 2006. na Ušću u Beogradu Ceca je održala još jedan koncert, koji je bio jedan u nizu turneje Idealno loša. Ceca je ovim događajem na Ušću oborila rekord posete. Na koncertu je prisustvovalo preko 120.000 posetilaca.

Koncert u Prilepu 2010 
18. jula 2010. Ceca je održala jedan od najvećih koncerata van teritorije Srbije, u makedonskom gradu Prilepu. Ono što čini taj koncert posebnim je činjenica da je bio jedan on najposećenijih koji je jedna zvezda iz Srbije održala van granica svoje zemlje. Na koncertu u Prilepu je prisustvovalo 130.000 posetilaca i tim događajem je oboren rekord koncerta sa Ušća iz 2006. godine.

Koncert na Ušću 2013 
28. juna 2013. na jedan od najvećih pravoslavnih praznika Vidovdan, svoj drugi koncert na Ušću Ceca je održala i tom prilikom oborila rekord kada je reč o poseti u ovom delu Evrope. Na koncertu je bilo pristuno preko 150.000 posetilaca i taj događaj je jedan od najposećenijih u istoriji koji je neka zvezda priredila u Beogradu. Ceca je tom prilikom otpevala 47 pesama, a pesma kojom je otvorila koncert je bila . Baš kao i što je koncertom oboren rekord, album Poziv kao i istoimena turneja zabeležili su neviđen uspeh kako u regionu tako i u Evropi.

Diskografija 
 Cvetak zanovetak (1988)
 Ludo srce (1989)
 To Miki (1990)
 Babaroga (1991)
 Šta je to u tvojim venama (1993)
 Ja još spavam u tvojoj majici (1994)
 Fatalna ljubav (1995)
 Emotivna luda (1996)
 Maskarada (1997)
 Ceca 2000 (1999)
 Decenija (2001)
 Gore od ljubavi (2004)
 London Mix (2005)
 Idealno loša (2006)
 Ljubav živi (2011)
 remiks album: C-club (2012)
 Poziv (2013)
 Autogram (2016)

Izvori

Vanjske veze 

 
 
 Observer interview by Adam Higginbotham

Jugoslavenske pjevačice
Srpske pevačice
Pop-folk pjevači
Turbofolk